**Molėtų rajono savivaldybės taryba**

**SPRENDIMAS**

**Dėl pritarimo projekto „Molėtų rajono Čiulėnų seniūnijos melioracijos statinių rekonstrukcija“ rengimui ir įgyvendinimui**

2022 m.          d. Nr.

Molėtai

**Projektas**

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 m., patvirtintų Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257 „Dėl Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 metų, patvirtinimo“, 10.1, 24 punktais, Molėtų rajono savivaldybės 2022–2024 m. strateginio veiklos plano, patvirtinto Molėtų rajono savivaldybės tarybos 2022 m. sausio 27 d. sprendimu Nr. B1-2 „Dėl Molėtų rajono savivaldybės strateginio veiklos plano 2022–2024 metams patvirtinimo“, II prioriteto „Rajono ekonominės plėtros sąlygų kūrimas“ 2.1 tikslo „Žaliosios ekonomikos plėtra rajone“ 2.1.3 uždavinio „Skatinti ekologinį ūkininkavimą, kooperaciją žemės ūkyje bei rūpintis dirbamos žemės kokybe“ 01.2.1.3.7 priemone „Molėtų rajono Čiulėnų seniūnijos melioracijos statinių rekonstrukcija“,

 Molėtų rajono savivaldybės taryba n u s p r e n d ž i a:

1. Pritarti, kad Molėtų rajono savivaldybės administracija teiktų Nacionalinei mokėjimo agentūrai prie Žemės ūkio ministerijos projekto „Molėtų rajono Čiulėnų seniūnijos melioracijos statinių rekonstrukcija“ paraišką ir organizuotų projekto įgyvendinimą pagal Lietuvos kaimo plėtros 2014–2020 metų programos priemonės „Investicijos į materialųjį turtą” veiklos „Parama žemės ūkio vandentvarkai“ taisykles, taikomas nuo 2019 metų.
2. Įsipareigoti padengti ne mažiau kaip 20 proc. visų tinkamų finansuoti išlaidų bei visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas 1 punkte nurodytam projektui įgyvendinti, išlaidas.
3. Pavesti Molėtų rajono savivaldybės administracijos direktoriui organizuoti 1 punkte nurodyto projekto rengimą bei įgyvendinimą.

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, LT-33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras